Окт 24, 2019 БЛАГОЕВГРАД Новини Избори 0 292
"Мислите ли, че младите хора имат място в политическия и обществен живот, ще ги подкрепяте ли?" С този въпрос се обърнаха десетките младежи към кандидата на БСП за кмет на община Сандански – Младен Тимчев на срещата, инициирана от него. Той ги увери, ще разчита на техните идеи и на тяхната енергия за по-доброто бъдеще на града и селата в община Сандански. „Трябва обаче да сте активни и по отношение на политическия, и по отношение на обществения живот. Вие сте тези, които можете да задавате част от дневния ред на случващото се в нашата община”, увери ги Младен Тимчев. Кандидатът за кмет бе категоричен, че ще провежда периодични срещи с активните млади хора, но не да им свежда до знанието вече взети решения, а заедно да търсят решенията на проблемите. Според Тимчев младите хора имат своето достойно място в политиката. Те трябва да са убедени, че политиката е и за тях и затова е съвсем естествено да участват в нея. „Не одобрявам правенето на политики за младите хора, без да се питат същите тези млади хора какво е мнението им. Политиката е длъжна да дава възможност на вас - да кажете кое ви харесва и кое не ви харесва. Сега законодателните органи на държавно ниво и Министерството на младежта и спорта не се допитват до младите хора. Същото е и на местно ниво – свеждат ви решения, а не ги търсят от вас”, заяви Младен Тимчев. Той даде дума на присъстващите, че под негово ръководство община Сандански ще се вслушва в гласа им, ще оценява и приема експертизата на младите хора. „Ние можем да научим много от вас, защото не сте обременени и имате свободата да казвате гледната си точка, без да се съобразявате с конюнктурата, с партийни структури, с рутината на по-възрастните. Затова трябва да ви се даде шанс да участвате активно и в политическия живот”, убеден е той.